CELEX: C2005/217/52
Language: et
Date: 2005-09-03 00:00:00
Title: Kohtuasi C-250/05: Eelotsusetaotlus, mille esitas Hessische Finanzgericht 14. aprilli 2005. aasta määrusega kohtuasjas Turbon International GmbH kui Kores Nordic Deutschland GmbH õigusjärglane versus Oberfinanzdirektion Koblenz

3.9.2005   
            
            
               ET
            
            
               Euroopa Liidu Teataja
            
            
               C 217/26
            
         Eelotsusetaotlus, mille esitas Hessische Finanzgericht 14. aprilli 2005. aasta määrusega kohtuasjas Turbon International GmbH kui Kores Nordic Deutschland GmbH õigusjärglane versus Oberfinanzdirektion Koblenz
   (Kohtuasi C-250/05)
   (2005/C 217/52)
   Kohtumenetluse keel: saksa
   Euroopa Ühenduste Kohus on saanud Hessische Finanzgericht'i 14. aprilli 2005. aasta määrusega esitatud eelotsusetaotluse kohtuasjas Turbon International GmbH kui Kores Nordic Deutschland GmbH õigusjärglane v. Oberfinanzdirektion Koblenz, mis saabus kohtukantseleisse 15. juunil 2005. aastal.
   Hessische Finanzgericht küsib Euroopa Kohtult eelotsust järgmises küsimuses:
   Kas — vastupidiselt Euroopa Kohtu 7. veebruari 2002. aasta otsusele kohtuasjas C-276/00 (1), mille kohaselt plastikust kesta, vahtu, metallvõret, liiteid, lintpitsatit, silte ja pakkematerjali sisaldavat, ilma sisseehitatud kirjutuspeata plastikvalust tindikassetti, mida nii kasseti kui tindi seisukohalt kasutatakse vaid Epson Stylus Colour tindiprinteriga samade tunnustega printeris, tuleb klassifitseerida kombineeritud nomenklatuuri alarubriiki 3215 90 80 — tuleb nõukogu 23. juuli 1987. aasta määruse (EMÜ) nr 2658/87 (2) tariifi- ja statistikanomenklatuuri ning ühise tollitariifistiku kohta, komisjoni 9. septembri 1996. aasta määruse (EÜ) nr 173/96 (3) sõnastuses, lisa I tõlgendada viisil, et eespoolkirjeldatud tindikassetti peaks tegelikult klassifitseerima CN rubriigis 8473 kuuluva printeri osa või lisavarustusena, kuna printeri mehhaaniline ja elektrooniline töötamine sõltub selleliigilise kassetti kasutamisest?
   
      (1)  Kohtulahendite kogumikus veel avaldamata, ELT 2000 C 84, lk 27.
   
      (2)  EÜT L 256, lk 1.
   
      (3)  EÜT L 238, lk 1.